
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ακινήτου που έχει χαρακτηρι- 

σθεί ως οίκημα χρήζον Ειδικής Κρατικής Προστασίας και βρίσκεται 

εντός του ρυμοτομικού σχεδίου του Δήμου Θεσσαλονίκης (Ν. Θεσσα¬ 
λονίκης) και ταυτόχρονης πραγματοποίησης μέρους αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154), 
όπως τροποποιήθηκε με το από 19.6.1987 Π. Δ/γμα (Α' 163). 

ΐ4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57).· 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 5310/1989 πράξη συναίνεσης του Κωνσταντίνου - Αχιλλέα 
Σκαπέρδα, ο οποίος ενεργεί για τον εαυτό του και ως πληρεξούσιος, 
αντιπρόσωπος και αντίκλειτος των Λαζάρου Τριάρχου, Γεωργίου 
Τριάρχου και Νικολάου Τριάρχου, αποκλειστικών κυρίων του παρα¬ 
κάτω περιγραφονένου ακινήτου, γενομένη ενώπιον του Συμβολαιογρά¬ 
φου Αθηνών Πελοπίδα Δρόσου. 

7. Την από 17.11.1989 (αριθ. πρωτ. 70694) αίτηση του Διονυσίου 
Δανάλη, ενεργούντος ως πληρεξούσιος των ανωτέρω αναφερομένων 
ιδιοκτητών. 

8. Την 32454/6.6.1989 έγγραφο της Διεύθυνσης Πολεοδομίας 
Θεσσαλονίκης σχετικά με τα διαστατικά στοιχεία του ακινήτου. 

9. Την 388/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

10. Την 26372/4.2.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση των σχετικών μελε¬ 
τών, με πρόταση του Υπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1. 

1. Εγκρίνεται η μεταφορά του συνόλου του συντελεστή δόμησης του 
ακινήτου (βαρυνομένου), που βρίσκεται επί των οδών Βασιλίσαης Όλ¬ 
γας 182 και Θεμιστοκλή Σοφούλη του ρυμοτομικού σχεδίου Θεσσαλονί¬ 


κης (Ν. Θεσσαλονίκης), έχει χαρακτηρισθεί ως οίκημα χρήζον Ειδικής 
Κρατικής Προστασίας με την Φ. 31/53186/ 4639/Π.Σ./ 
14.10.1976 (Β' 1311) απόφαση του Υπουργού Πολιτισμού και Επι¬ 
στημών και ως χώρος Δημοτικού Πολιστικού Κέντρου με την Δ Π/ 
Π.Μ./33980/10.9.1985 (Δ' 594) απόφαση του Νομάρχη Θεσσαλο¬ 
νίκης και του οποίου η αποκλειστική κυριότητα παραχωρείται στο Δήμο 
Θεσσαλονίκης, από τους παραπάνω συναινούντες στη μεταφορά του συ¬ 
ντελεστή, με την 13296/1990 πράξη παραχώρησης ενώπιον της Συμ¬ 
βολαιογράφου Θεσσαλονίκης Πηνελόπης Μιχελή, όπως το βαρυνόμενο 
ακίνητο φαίνεται με στοιχεία Α Η θ Δ Ε Ζ Α στο σχετικό πρωτότυπο 
διάγραμμα σε κλίμακα 1:200, που θεωρήθηκε από τον προϊστάμενο 
της διεύθυνσης Τοπογραφικών Εφαρμογών με την 8231/1991 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 2068,78 τ.μ. 

β. Ποσοστό κάλυψης: 85%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,804. 

δ. Μεταφερόμενες δομήσιμες επιφάνειες που αντιστοιχούν σε αυτά: 
9938,42 τ.μ. (1527,37 τ.μ. από ισόγειο και 8411,05 τ.μ. από ορό¬ 
φους). 

Άρθρο 2. 

1. Εγκρίνεται η πραγματοποίηση μέρους του κατά το προηγούμενο 

άρθρο, μεταφερόμενου συντελεστή δόμησης και δη κατά 293,75 τ.μ. 
από το περιγραφόμενο σε αυτό ακίνητο, σε άλλο ακίνητο (ωφελούμενο), 
που βρίσκεται στην περιοχή Πανοράματος, του ρυμοτομικού σχεδίου 
Θεσσαλονίκης (Ν. Θεσσαλονίκης) καί ειδικότερα στο οικοδομικό τετρά¬ 
γωνο 26, φερόμενο ως ιδιοκτησία Νικολάου Τριάρχου και Ιωάννου Κε- 
σελόγλου, όπως το ωφελούμενο ακίνητο φαίνεται με στοιχεία Α Β Γ Δ Ε 
Α στο σχετικό πρωτότυπο διάγραμμα σε κλίμακα 1:200, που θεωρή¬ 
θηκε από τον προϊστάμενο της διεύθυνσης Τοπογραφικών Εφαρμογών 
με την 8231/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. ' . 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική Δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον_της επιτρεπόμενης βάσει των ισχυόντων στην 
περιοχή όρων δόμησης 266,9Γ τ.μ., που αντιστοιχεί σε 293,75 τ.μ. 
(από ορόφους) του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 1478,86 τ.μ. 

β. Ποσοστό κάλυψης: 40% 

γ. Συντελεστής δόμησης: 0,78 

δ. Μέγιστο επιτρεπόμενο ύψος του ανεγερθησομένου χτιρίου: εννέα 
μέτρα χαι εβδομήντα πέντε εκατοστά του μέτρου (9,75) μ), από την οδό 
Κομνηνών χαι επτά μέτρα χαι δέκα εκατοστά του μέτρου (7,10) από 
την οδό Γ. Ιωαννίδη. 

ε. Το χτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον προϊστάμενο της διεύθυνσης Τοπογραφικών Εφαρμογών με την 
8231/1991 πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

Άρθρο 3. 

Εγχρίνεται η χορήγηση τίτλων μεταφοράς συντελεστή δόμησης για 
το υπολειπόμενο και μη χρησιμοπαιηθέν εμβαδόν των 9644,67 τ.μ. 
(1527,37 τ.μ. από ισόγειο και 8117,30 από ορόφους) στο όνομα: 

α) Νικολάου Τριάρχου για εμβαδόν 2190,84 τ.μ. (2484,59 τ.μ. - 
293,75 τ.μ.), ήτοι 381,84 από ισόγειο και 1809,00 από ορόφους. 

β) Κωνσταντίνου Σκαπέρδα για εμβαδόν 4969,20 τ.μ., ήτοι 
763,68 τ.μ. από ισόγειο και 4205,52 από ορόφους. 


γ) Γεωργίου Τριάρχου για εμβαδόν 1242,30 τ.μ., ήτοι 190,92 τ.μ. 
από ισόγειο και 1051,38 τ.μ. από ορόφους και 

δ) Λαζάρου Τριάρχου για εμβαδόν 1242,30 τ.μ., ήτοι 190,92 τ.μ. 
από ισόγειο και 1051,38 τ.μ. από ορόφους. 

Άρθρο 4. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας χαι Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 27 Φεβρουάριου 1991 

Ο Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 

ΘΕΟΡΗΣΗ ΥΠΗΡΕΣΙΑΣ: 

